M-Spordi soomlasest rallipiloot Esapekka Lappi jagas sotsiaalmeedias 11 aasta tagust fotot praeguse tiimikaaslase Teemu Sunineniga.
29-aastasest Lappist ja 26-aastasest Suninenist said tiimikaaslased sellest hooajast. Kui Suninen kuulus M-Sporti juba varasemalt, siis Lappi liitus meeskonnaga pärast Citroëni loobumist MM-sarjast.
Kahest soomlasest on hooaega paremini alustanud Suninen, kellel on Mehhiko rallilt kirjas ka poodiumikoht. Lappi jaoks kujunes Mehhiko ralli kohutavaks, sest tema juhitud Ford Fiesta WRC põles maani maha.
Paremusjärjestuses on mehed siiski enam-vähem ühel pulgal. 26 silmaga kuuendal kohal olev Suninen edestab tiimikaaslast vaid kahe punktiga.